Domstolens dom (Fjerde Afdeling) af 15. januar 2026 (anmodning om præjudiciel afgørelse fra Oberster Gerichtshof – Østrig) – Verein für Konsumenteninformation mod Koninklijke Luchtvaart Maatschappij NV
(Sag C-45/24 1, Verein für Konsumenteninformation (Gebyr, der opkræves af en formidler))
(Præjudiciel forelæggelse – luftfart – forordning (EF) nr. 261/2004 – artikel 8, stk. 1 – refusion af billetprisen ved aflysning af en flyafgang – gebyr, der opkræves af en person, der handler som formidler mellem passageren og luftfartsselskabet ved købet af billetten – betingelser for medregning – gebyrets størrelse angiveligt fastsat uden luftfartsselskabets viden – bevisbyrde)
Processprog: tysk
Den forelæggende ret
Oberster Gerichtshof
Parter i hovedsagen
Sagsøger: Verein für Konsumenteninformation
Sagsøgt: Koninklijke Luchtvaart Maatschappij NV
Konklusion
Artikel 8, stk. 1, litra a), i Europa-Parlamentets og Rådets forordning (EF) nr. 261/2004 af 11. februar 2004 om fælles bestemmelser om kompensation og bistand til luftfartspassagerer ved boardingafvisning og ved aflysning eller lange forsinkelser og om ophævelse af forordning (EØF) nr. 295/91, sammenholdt med dennes artikel 5, stk. 1, litra a),
skal fortolkes således, at
den flybilletpris, der skal tages i betragtning ved fastsættelsen af det refusionsbeløb, som luftfartsselskabet skal betale til en passager i tilfælde af aflysning af en flyafgang, omfatter forskellen mellem det beløb, som denne passager har betalt, og det beløb, som dette luftfartsselskab har modtaget, hvilken svarer til et gebyr opkrævet af et selskab, der optræder som formidler, uden at det er nødvendigt, at det nævnte luftfartsselskab kender den nøjagtige størrelse af dette gebyr.
____________
1 EUT C, C/2024/2730.